El Centre Social Benàger se suma a la festa fallera
26/02/2008 14:40:00

# El Centre Social Benàger se suma a la festa fallera

*   26/02/2008 14:40:00
*   [Imprimir](#)
*   Compartir
*    https://www.alaquas.org/documento.asp?id\_do=10390

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10390%2F0&title=Ajuntament%20d%27Alaqu%C3%A0s.%20Premsa.El%20Centre%20Social%20Ben%C3%A0ger%20se%20suma%20a%20la%20festa%20fallera)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10390/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2008/2/10390/10390_Form_4.jpg)](https://www.alaquas.org/ficheros/documentos/2008/2/10390/10390_Form_10.jpg "<a href='https://www.alaquas.org/ficheros/documentos/2008/2/10390/10390_Form_10.jpg' target=_blank><i class='fa fa-external-link' aria-hidden='true'></i>.El Centre Social Benàger se suma a la festa fallera</a>")

La Fallera Major, Paqui Márquez Moreno, va ser presentada junt la seua Cort d'Honor i Comissió el passat diumenge 24 de febrer a l'Auditori Nou d'Alaquàs

Les persones majors d'Alaquàs es sumen des de ja fa anys a la festa de les Falles. El Centre Social Benàger integra una comissió fallera que va realitzar la seua presentació el passat diumenge 24 de febrer a l'Auditori Nou d'Alaquàs.

La Fallera Major eixint, Maruja Sanz López, acompanyada pel president eixint, José Soler Sanchis, va ser l'encarregada d'imposar la banda a les 25 dones que enguany formen part de la Cort d'Honor, així com també a la Musa de la Simpatia, Carmen Muñoz Munilla, la Musa del Ball, Francisca Pino Aguilar i la Musa del Foc, Aurèlia García Martínez.

A continuació va ser presentada en públic la Fallera Major per a enguany, Paqui Márquez Moreno, acompanyada del nou president, José Guerrero Castilla.

Tot seguit va començar el torn de les felicitacions. Diversos col·lectius van unir-se a l'acte per felicitar la Fallera Major del 2008. L'Ajuntament, la comissió masculina del Centre Social Benàger, les Falleres Majors d'Alaquàs, July Roselló i Sara Morcillo, el Centre Cultural Andalús d'Alaquàs, l'Associació de Jubilats i Pensionistes d'Alaquàs i les comissions falleres, Miguel Hernández, Camí Vell, Plaça d'Espanya, Bonavista, 18 de Juliol, Genovés, Vicent Andrés Estellés i Verge de l'Olivar.

En l'acte hi va haver també agraïments per al grup de costura, encarregats de confeccionar els vestits de fallera, el grup d'artistes fallers, responsables de la construcció del monument faller, i el grup de manualitats, que han realitzat els últims detalls i retocs de la falla.